**TextMagic AS aktsionäride otsuse vastuvõtmine koosolekut kokku kutsumata**

**TextMagic AS** (registrikood 16211377, edaspidi „**Selts**“) juhatus edastab käesoleva aktsionäride otsuse eelnõu eesmärgiga võtta kooskõlas äriseadustiku §-is 2991 sätestatuga koosolekut kokku kutsumata vastu Seltsi aktsionäride järgmine otsus:

**Audiitori nimetamine 2021.-2023. aasta majandusaastaks**

Otsuse eelnõu:

Asendada Seltsi senine audiitor Grant Thornton Baltic OÜ (registrikood 10384467) ja nimetada 2021. -2023. aasta majandusaasta audiitoriks KPMG Baltics OÜ (registrikood 10096082).

Määrata audiitori tasustamise kord vastavalt audiitoriga sõlmitavale lepingule ja anda Seltsi juhatusele õigus vastava lepingu sõlmimiseks.

**Hääletamise kord ja juhised**

Otsuse eelnõu ning muud seaduse kohaselt avalikustamisele kuuluvad andmed on avaldatud Seltsi kodulehel <https://investor.textmagic.com/>.

Küsimused seoses otsuse eelnõu, hääletamise ja muude korralduslike teemade osas palume esitada Seltsi e-posti aadressile investor@textmagic.biz hiljemalt 28. jaanuariks 2022 kell 23:59.

Hääleõiguslike aktsionäride nimekiri fikseeritakse seitse päeva enne hääletuse lõppemist, s.o. 24. jaanuaril 2022 Nasdaq CSD Eesti arveldussüsteemi tööpäeva lõpu seisuga. Aktsionäridel on võimalik otsuste eelnõude osas hääletada üksnes kas elektrooniliste vahendite abil või esitades hääle paberkandjal järgmiselt:

(i)         **hääletada saab alates 20. jaanuar 2022 kella 12:00-st kuni 31. jaanuar 2022 kella 12:00-ni (GMT+2)**;

(ii)        hääletamiseks koostatud hääletussedeli vorm on lisatud käesolevale otsuse eelnõule ning asub ka <https://investor.textmagic.com/>, kus on võimalik seda täita ning täidetud dokument allkirjastamiseks alla laadida;

(iii)       elektrooniliseks hääletamiseks täidab aktsionär või tema esindaja hääletussedeli vormi vastavalt selles toodud juhistele, allkirjastab selle digitaalselt (ID-kaardi, digi-ID või Mobiil-ID abil) ning edastab digitaalselt allkirjastatud hääletussedeli e-posti aadressile investor@textmagic.biz ülal punktis (i) nimetatud tähtajaks;

(iv)       paberkandjal hääletamiseks täidab aktsionär või tema seaduslik või volitatud esindaja hääletussedeli vastavalt selles toodud juhistele, allkirjastab selle paberkandjal ning saadab skaneeritud hääletussedeli e-posti aadressile investor@textmagic.biz ja hääletussedeli originaali postiga Seltsi peakontori aadressile Mõisa tn 4, 13522 Tallinn, Harju maakond selliselt, et see saabuks hiljemalt 31. jaanuaril 2022 kell 12:00 (GMT+2);

(v)        kui hääletussedeli täidab aktsionäri volitatud esindaja, tuleb lisaks hääletussedelile edastada ülal punktis (iv) märgitud (elektroonilisel või paberkandjal) kujul ja ajaks ka vastava volikirja originaal. Volikirja vorm on lisatud käesolevale otsuse eelnõule;

(vi)       kui hääletussedeli täitjaks on välisriigi juriidiline isik, tuleb lisaks hääletussedelile (ja volikirjale, kui see on asjakohane), edastada ülal punktis (iv) märgitud (elektroonilisel või paberkandjal) kujul ja ajaks ka vastava välisriigi juriidilise isiku registrikaardi väljatrükk, millelt nähtuvad välisriigi juriidilise isiku esindusõiguslikud isikud.

Äriseadustiku § 2991 lõike 2 kohaselt, kui aktsionär ei teata nimetatud tähtaja jooksul, kas ta on otsuse poolt või vastu, loetakse, et ta hääletab otsuse vastu.

Hääletustulemused avaldab juhatus börsiteatena ja Seltsi kodulehel kooskõlas äriseadustiku § 2991 lõikega 6.

Käesolevatele otsuste eelnõudele on lisatud alljärgnevad lisad:

Lisa 1 – Hääletussedel

Lisa 2 – Volikirja vorm

Lisainfo saamiseks palume pöörduda:

Priit Vaikmaa

TextMagic AS tegevjuht

investor@textmagic.biz